CELEX: 32005R0516
Language: sl
Date: 2005-03-31 00:00:00
Title: Uredba Komisije (ES) št. 516/2005 z dne 31. marca 2005 o določitvi zneskov na enoto predplačil za proizvodne dajatve v sektorju sladkorja za tržno leto 2004/2005

1.4.2005   
            
            
               SL
            
            
               Uradni list Evropske unije
            
            
               L 83/44
            
         
      UREDBA KOMISIJE (ES) št. 516/2005
   z dne 31. marca 2005
   o določitvi zneskov na enoto predplačil za proizvodne dajatve v sektorju sladkorja za tržno leto 2004/2005
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1) in zlasti člena 15(8) Uredbe,
   ob upoštevanju naslednjega:
   
               (1)
            
            
               Člen 6 Uredbe Komisije (ES) št. 314/2002 z dne 20. februarja 2002 o določitvi podrobnih pravil za izvajanje sistema kvot v sektorju sladkorja (2) predvideva, da se pred 1. aprilom določijo zneski na enoto, ki jih morajo plačati proizvajalci sladkorja, izoglukoze in inulinskega sirupa kot predplačila za proizvodno dajatev v tekočem tržnem letu.
            
         
               (2)
            
            
               Ocena osnovne dajatve in dajatve B privede do zneskov, ki so višji od 60 % najvišjih zneskov določenih v členu 15(3) Uredbe (ES) št. 1260/2001. Skladno s členom 7(1) in (2) Uredbe (ES) št. 314/2002 je treba določiti predplačila za osnovne dajatve in dajatve B za sladkor in inulinski sirup na 50 % najvišjega zadevnega zneska in skladno z odstavkom 3 navedenega člena omenjene uredbe predplačila za osnovne dajatve za izoglukozo na 40 % zneska na enoto osnovne dajatve ocenjene za sladkor.
            
         
               (3)
            
            
               Upravljalni odbor za sladkor ni podal svojega mnenja v roku, ki ga je določil predsednik –
            
         SPREJELA NASLEDNJO UREDBO:
   Člen 1
   Zneski na enoto iz člena 6(1)(b) Uredbe (ES) št. 314/2002 so določeni za tržno leto 2004/2005 na:
   
               (a)
            
            
               6,32 eura na tono belega sladkorja kot predplačilo na osnovno proizvodno dajatev za sladkor A in sladkor B;
            
         
               (b)
            
            
               118,48 eurov na tono belega sladkorja kot predplačilo na dajatev B za sladkor B;
            
         
               (c)
            
            
               5,06 eura na tono suhe snovi kot predplačilo na osnovno proizvodno dajatev za izoglukozo A in izoglukozo B;
            
         
               (d)
            
            
               6,32 eura na tono suhe snovi, izražene kot ekvivalent sladkorja/izoglukoze kot predplačilo na osnovno proizvodno dajatev za inulinski sirup A in inulinski sirup B;
            
         
               (e)
            
            
               118,48 eurov na tono suhe snovi, izražene kot ekvivalent sladkorja/izoglukoze kot predplačilo na dajatev B za inulinski sirup B.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. marca 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 178, 30.6.2001, str. 1. Uredba, kakor je bila nazadnje spremenjena z Uredbo Komisije (ES) št. 39/2004 (UL L 6, 10.1.2004, str. 16).
   
      (2)  UL L 50, 21.2.2002, str. 40. Uredba, kakor je bila nazadnje spremenjena z Uredbo (ES) št. 38/2004 (UL L 6, 10.1.2004, str. 13).